Downloaded from YTS.MX
Cape Cod je letné ihrisko Nového Anglicka.
Ale len kúsok od pláže prichádzajú žraloky belasé v čoraz väčšom
Official YIFY movies site: YTS.MX
počte a lovia doteraz nevídaným spôsobom.
Pri pobreží Cape Cod máme podozrenie na útok žraloka,
plavca pohryzol do nohy a odviezli ho do nemocnice.
vďaka novým vedeckým poznatkom a prekvapujúcim objavom,
je neuveriteľné, ako rýchlo sa pohybujú tieto zvieratá.
Vedci dúfajú, že budú môcť predpovedať správanie žralokov.
Označil som žraloky belasé doslova 6 metrov od pobrežia.
Aby ľudia ostali v bezpečí.
V severovýchodnej časti Spojených štátov
sa nachádza Cape Cod pri pobreží Massachusetts s plážovými mestečkami.
A leto je hlavný čas pre turistov a žraloky.
Žraloky belasé sem vtedy migrujú, aby lovili zvyšujúci sa počet tuleňov.
Hneď blízko miest a pláží,
pri 5 útokoch za 10 rokov, 1 z nich smrteľný, je dôležité
vedieť, kedy je bezpečné ísť do vody.
Máte tu žraloky belasé, ktoré sa húfne vracajú,
takisto sa obnovila populácia tuleňov, no máme problém.
Ľudská činnosť sa s nimi prekrýva.
Ako otec trpím,
keď vidím dcéru ísť do vody viac než po pás,
pretože existuje reálna šanca,
že žraloky belasé sú tam, kde pláva.
Aby sa znížilo riziko útokov, vedci Greg Skomal a Megan Wintonová
pracujú s Atlantickým ochranným orgánom pre žraloky belasé
a chcú, aby sa stala ich aktivita predvídateľnejšia.
Chceme byť v lepšej pozícii,
aby sme upozornili bezpečnostných úradníkov, návštevníkov pláže,
DR. GREG SKOMAL RYBÁRSKY BIOLÓG
a širokú verejnosť, kde sa tieto zvieratá najviac nachádzajú
a kedy a kde môžu loviť tulene.
Aby sa stanovilo, kde žralok môže byť a kedy, označujú,
sledujú a nahrávajú žraloky belasé v okolí mysu.
Jedna z dôležitých otázok pri našej práci,
ktorú sa snažíme zodpovedať od roku 2014,
MEGAN WINTON VÝSKUMNÝ VEDEC
je, koľko žralokov sem príde každý rok.
Ak dokážu odhadnúť celkový počet žralokov belasých na Cape Cod,
bola by to pre vedu podstatná vec.
Vždy, keď ideme von, stále vidíme nové žraloky.
Greg a Megan sa chcú naučiť aj to, ako žraloky používajú tento jedinečný
terén pod vodou na lov tuleňov, a to vrátané posledných chvíľ pred útokom.
Ale najskôr musia jedného žraloka nájsť.
- Tu, na druhej hodine, John. - Dobre, toho máme, Wayne.
Pozorovací piloti ich vedia nájsť relatívne ľahko.
Ok, teraz je na jednej hodine.
Dno má krásny biely piesok a je v silnom kontraste
s tmavošedým povrchom tela zvierat.
Teraz je priamo podo mnou.
Wayne vedie výskumný čln k tomu žralokovi.
Pár stoviek metrov.
- My sa k nim len tak prikrádame. - Priamo tam!
A potom ideme pod vodu a nahrávame ich na GoPro.
Pozrite sa na túto rybu, pozrite! Snaží sa nás zamerať!
Ak sa zdržiava vo vode, to je správna hĺbka, kedy ho označí.
Poďme, zlato!
To je pekné. Došľaka, to bolo skvelé.
Vždy, keď to robíme, zbierame rôzne informácie,
kde sme ho videli, aká je teplota vody,
aká je hĺbka vody, aké veľké to zviera je.
A počas dňa to zopakujeme.
Nahrávajú žraloky všetkých tvarov, veľkostí a osobností.
Och, prišiel priamo ku kamere!
Určite je naštvaný. Tieto malé žraloky bývajú divoké.
Teraz prichádza späť k lodi, uvidíme, čo spraví.
Má kopec škrabancov od tuleňa, snažil sa!
Mladšie, menšie žraloky ako tento, môžu byť neskúsenými lovcami.
Možno v tom nie sú takí dobrí, zdokonaľujú svoje zručnosti.
Tulene sú veľké zvieratá.
Sú to skutočne schopní dravci.
A majú veľké pazúry a veľké zuby. Takže ak ich žraloky hneď nezabijú
jednou ranou, tuleň bude bojovať ďalej.
Nazývame to tulenie vyrážky. Po celej tvári majú škrabance.
A to aj niektorí z týchto jedincov,
obzvlášť tí menší,
ktorí pravdepodobne ešte nezistili, ako najlepšie zlikvidovať tuleňa,
uvidia skutočne rozsiahle škrabance od tuleňa.
Každá značka im pomôže katalogizovať a sledovať žraloky.
Mám ho!
To nie je zlá značka! Pozri sa na to!
Je to priamo vzadu! Wau!
Wau, on nás trafil, on do nás vrazil!
Nepáčime sa mu.
Vieš čo, cítila som z neho, že bude narážať do lode.
Ja som si myslel, že sa chystá
na more, pretože začal zrýchľovať,
a potom prišiel okolo a udrel, narazil do lode!
Keď sme toho žraloka videli, vedeli sme, že je naštvaný,
podľa mňa je to stav zvýšeného kŕmenia,
no najviac sa bojím o surfistov, potápačov,
plavcov, ktorí v tejto vode plávajú.
Neuveriteľné.
Z ich výskumu vyplýva, že ich počet stúpa,
ale koľko je tam žralokov?
Od roku 2014 vedieme naozaj intenzívnu štúdiu o populácii žralokov,
pri ktorej ideme do terénu dvakrát týždenne, máme zábery
a v podstate sme vytvorili katalóg žralokov belasých na Cape Cod.
A teraz používame tieto informácie na to,
aby sme dedukovali a zistili počet populácie.
Katalogizovali ich stovky,
ale myslia si, že celkový počet môže byť o stovky vyšší.
Keby ste mi pred 25 rokmi povedali,
že veľa žralokov belasých bude požierať tulene
a že ich budeme označovať, povedal by som, že ste sa zbláznili.
No za posledné desaťročie sme označili viac než 250 žralokov belasých,
a to som si nikdy nepomyslel,
ale je to tak, vracia sa prírodný ekosystém.
A čo je dôvod? Tulene.
Pred rokom 1970 rybári vnímali tulene ako konkurenciu a na mieste ich zabíjali.
Ich populácia veľmi klesla.
A bez stabilného zdroja potravy žraloky odišli.
Po celé generácie bolo menej tuleňov a žraloky belasé boli veľmi vzácne.
No v roku 1972 boli tulene vyhlásené za chránený druh
podľa zákona o ochrane morských cicavcov.
Odhaduje sa, že teraz je v regióne Cape Cod až 50 tisíc tuleňov.
Ich počet sa opäť zvýšil.
Rovnako ako aj počet žralokov.
Existuje tento neuveriteľný prírodný ekosystém,
v ktorom je predátor, žralok a korisť, tulene.
Sú tu aj ľudia, ktorí navštívia toto miesto,
koexistujú vo vzťahu predátor a korisť.
A my sme si uvedomili, že je dôležité začať myslieť na bezpečnosť verejnosti.
A preto sme za posledné roky začali intenzívne skúmať
predátorské správanie žraloka belasého.
Vo svete sú žraloky belasé číhajúci lovci.
Vyšvihnú sa z vody takou silou, že sa dostanú do vzduchu.
No nie na Cape Code.
Pláže sú tu lemované plytkými pásmi piesku.
Bez výhody hĺbky je pre žraloky ťažšie napadnúť tulene.
Takže musia loviť šikovnejšie.
Úloha Grega a Megan je zistiť ako.
Predátorská stratégia lovu žraloka belasého je o nenápadnosti.
Ako blízko k pláži sa tulene držia?
Vedia, že ak budú v dostatočne plytkej vode, žraloky neprídu.
Čo vidíme u žralokov, je,
že akceptujú výzvu plytkých vôd.
Ak ich pozorujete pri pobreží,
oni sa po ňom tak trochu plavia
a vlastne čakajú, kým sa objaví tuleň a urobí chybu.
Na pláži nie je nebezpečenstvo. No tulene jedia ryby.
Takže bezpečie pobrežia musia opustiť.
Pre žraloka je šancou na vysokokalorické mäso každý tuleň, ktorý vstúpi do mora.
Aby žraloky belasé prežili, musia zjesť 18 kilogramov tuku za týždeň.
A budú riskovať všetko, aby ho získali.
V týchto plytkých vodách samica žraloka zabila tuleňa,
ale to je len polovica úspechu.
Vlny mŕtvolu odnášajú do príbojovej zóny a mimo dosahu.
No samica žraloka ostáva blízko.
Ide na doraz, aby sa dostala k tuleňovi v pár centimetroch vody.
Ak sa k nemu nedostane, minie si cennú energiu.
Je v plytkej vode.
Vidíte, ako sa voda dvíha okolo jej chrbtovej plutvy, keď sa tam dostane.
Ale je mimo dosahu.
Krvavá škvrna z tuleňa prilákala do oblasti viac žralokov,
pre túto obrovskú samicu je to teraz alebo nikdy.
Za pokrm bohatý na tuky a proteíny sa oplatí vynaložiť úsilie a riskovať.
Tuleň je skvelé jedlo pre žraloka belasého.
No jedia aj iné veci.
Zjesť tuleňa je ako zjesť stovky
alebo tisíce rýb z hľadiska energetického obsahu.
Ale uloviť tuleňa nie je ľahké, u žraloka 8 pokusov z 10 zlyhá.
Či už sú úspešné alebo nie, dravé žraloky vracajúce sa
do miesta, ktoré sa stalo mekkou turistov, môžu byť nebezpečné.
Greg a Megan chcú lepšie pochopiť, čo robia žraloky.
Chceme poznať ich správanie a vedieť,
ako sa rozhodujú ohľadom toho,
kde a kedy zaútočia a zabijú tuleňa.
Ale uzrieť moment, kedy útočia,
je veľmi zriedkavé a natočiť ho je ešte menej bežné.
Takže pomohli vytvoriť novú
technológiu kamery, ktorá sa doteraz na Cape Code nikdy nepoužila.
Po prvýkrát tieto prívesky nahrávajú
jedinečné správanie žraloka belasého priamo z miesta činu.
Má to zabudovaný kamerový systém.
Takže dokáže nahrávať všetko, čo ten žralok robí,
divák bude v podstate pár dní môcť jazdiť na chrbte žraloka
a vidieť správanie toho zvieraťa.
Bude ukazovať rôzne správania
a bude ich nahrávať, nie každú hodinu, ani minútu, ale každú sekundu.
Tu, na druhej hodine. Dosť hlboko.
Prívesok má zariadenie, ktoré má vo svojom smartfóne každý
a umožňuje vám sledovať vašu činnosť. Má aj trojrozmerný akcelerometer,
ktorý archivuje 20-krát za sekundu
pohyby a správanie daného zvieraťa.
- Fíha. Jej veľkosť, toto je nádhera. - Krásna ryba.
Nevidím značku.
Je to Guľatý leňochod!
Viac než 3,5-metrový žralok belasý.
Ľudia si môžu myslieť, že nie je veľmi vedecké dávať žralokom prezývky.
Ale pomáhajú nám pamätať si, kto sú títo jedinci
a ideme, och, to je Guľatý leňochod.
Veľa ľudí si myslí, že všetky žraloky sú rovnaké.
No je veľa jedinečných znakov, vlastností
a farebných vzorov u týchto jedincov,
ktoré nám ich na hladine umožňujú rozpoznať.
- Toto sa komplikuje, magnety sú vypnuté? -Áno!
Pripravení.
Ide trochu naľavo, John.
Prívesok musí byť nasadený správne,
aby kamera zachytila pohyby Guľatého leňochoda.
Spomaľ.
Vychádza rád, takže ho dostaneme pri druhom obrate.
Vidíme ich to niekedy robiť, zistili sme to zo značiek,
robia tieto akoby skoky, potápanie.
No tento musí vyjsť hore hneď teraz a dostať značku!
No tak, vyjdi, poďme!
Krása, to vyzerá neuveriteľne!
-Áno! - Jupí!
Teraz je to ako hra na čakanie, aby sme videli, čo Guľatý leňochod urobí ďalej.
Och, tam je!
Je priamo tam! Wau.
Ten parchant loví dosť blízko.
Takže žralok, ktorý práve dostal jednu z tých značiek,
Guľatý leňochod, je priamo pri tuleňoch, naozaj blízko pláže.
- Robí presne to, čo sme od neho chceli. - Presne.
Práve o tomto je celá štúdia, popisuje
toto správanie a učí nás viac o tom, ako lovia
tulene vo vodách pri našich plážach.
Chceme zistiť, kedy a ako prirodzene útočia žraloky belasé
na svoju korisť, tulene.
Ak nájdeme vzorce správania, potom budeme môcť
predvídať alebo predpovedať, kde sa tieto zvieratá nachádzajú
vzhľadom k ľudskej činnosti a správaniu pri kŕmení.
A toto je nástroj, ktorý nám to umožňuje.
Bude trvať zopár dní, kým sa značka zo žraloka uvoľní.
Ak Greg a Megan zachytia rádiový signál značky,
získajú z nej cenné údaje.
A možno aj detailný videozáznam útoku.
- V poriadku, tohto máme, Wayne. -Áno, v poriadku, teraz na jednej hodine.
Či sa to deje pri prílive, odlive, pri dennom svetle, v noci,
používame všetky druhy nástrojov, aby sme lepšie pochopili,
aké environmentálne podmienky vedú k tejto prírodnej udalosti.
Som späť, teraz idem na pravobok.
Zo vzduchu je najlepšia príležitosť uvidieť žraloka.
Z môjho pohľadu je počet žralokov,
WAYNE DAVIS PILOT
ktoré vidím, nekonečne vyšší než u bežnej osoby. Nekonečne.
Pretože štandardný obraz žraloka belasého
je s plutvou, ktorá sa pohybuje po vode
ako vo filme Čeľuste, a to sa takmer nestáva.
Všetky sú pod vodou. Preto robím, čo robím.
Jediný spôsob, ako nájdete žraloka, je z lietadla.
Videl som pár neúspešných pokusov žralokov, kedy sa snažili zožrať tuleňa.
Ale väčšinou sú tulene veľmi vnímavé a pohotové.
Na tomto zábere tuleň veľmi rýchlo odskočí bokom a to o 180 alebo 270 stupňov.
Obchádza žraloka a ide k jeho chvostu, kde je v bezpečí.
Dokonca aj z vtáčej perspektívy vidí Wayne predátorské pokusy
len párkrát ročne.
No nie je to jediná vec, ktorú vidí.
Ľudia na pláži nevedia, že sú tam.
Plávajú hneď vedľa kúpajúcich sa ľudí a surferov.
Nebezpečné interakcie sú pomerne vzácne.
Ale naozaj musíte dávať pozor.
Cestovný ruch je základom ekonomiky mysu.
V lete sa počet obyvateľov viac než zdvojnásobí.
A tiež aj počet návštevníkov pláže.
Zároveň je to hlavný čas aj pre žraloky.
Za posledné desaťročie sa na Cape Code vyskytlo päť útokov žraloka na ľudí.
Posledný, z roku 2018, mal fatálne následky.
Obeť previezli do nemocnice, no bola vyhlásená za mŕtvu.
Ale veľká väčšina návštevníkov pláže,
turistov a miestnych ľudí, nezmenila svoj zvyk plávať.
Miestni sa obávajú dopadu na cestovný ruch.
No počet turistov stúpa rovnako ako počet žralokov belasých.
Veľké žraloky blízko pláže podnecujú žraločiu turistiku.
Tulenia turistika tiež priťahuje davy ľudí.
S väčším počtom ľudí vo vode chápanie toho, ako
žraloky lovia, nikdy nebolo dôležitejšie.
Morský ekológ Bryan Legare z centra
pobrežných štúdií pracuje s Gregom a Megan na predpovedaní správania žralokov.
To je pekné
A to, čo objavil, je dôležitá indícia.
Sleduje pohyby žraloka belasého. Po morskom dne a pásoch piesku.
V rozsahu, aký tu ešte nebol.
Až do tohto momentu
sme chápali, ako sa žraloky
BRYAN LEGARE EKOLÓG MORSKÉHO DNA
presúvali z pláže na pláž, vzdialené na kilometre.
Ale ako návštevníkovi pláže mi to nepovie,
kde je žralok vo vzťahu k ľuďom.
Potrebujeme tieto zvieratá merať oveľa
presnejšie, aby sme videli, ako používajú pásy,
korytá, vlny a prúdy.
Prvým krokom Bryana bol sonarový prieskum, ktorý ukázal oblasti morského dna mysu.
V najpodrobnejších mapách mysu podmorského terénu, ktoré existujú.
Pomocou týchto máp našiel spôsob, ako sledovať
každý okamih pohybu žraloka.
Máme tu tisíce jednotlivých miest
asi 60 rôznych žralokov, ktoré boli prítomné
každé dve hodiny počas leta v roku 2021.
Každá červená bodka ukazuje, kde bol žralok.
A čo sme dokázali potvrdiť, je fakt,
že v týchto oblastiach plytkých vôd sa žralok nachádza najviac.
A správanie žraloka na jednom mieste vyniká.
Ohnisko žralokov, kde je viac aktivity než
kdekoľvek inde blízko jedného z najväčších miest, kde tulene vychádzajú z vody von.
Koryto.
Miesto, kde prúdy vytvorili dva plytké pásy piesku s hlbokým korytom medzi nimi.
Piesok sa pohybuje pozdĺž vonkajšieho mysu a vytvára tak dva rovnobežné pásy,
jeden pri pobreží a druhý trochu
ďalej od pobrežia s hlbokým korytom uprostred.
Pri pohybe v tejto oblasti žraloky využívajú vnútorný pás
a pohybujú sa pozdĺž dna k miestu, kde tulene idú von.
Je to zákerný útok, ktorý využíva koryto na hĺbku,
pás piesku na úkryt a kalnú zelenú vodu na kamufláž.
Nerobia veci náhodne.
Žraloky belasé sledujú morské dno
a pri love tuleňov sa prispôsobujú lokálnemu prostrediu.
Je to jedinečná stratégia, ktorá sa doteraz nevyskytla nikde inde vo svete.
Ukazujú iný typ správania,
než sme videli v iných ohniskách žralokov belasých po celom svete.
Kritické nové informácie pre Megan a Grega.
Cape Cod je asi najnáročnejšie miesto na svete, kde sa žraloky belasé
môžu úspešne živiť tuleňmi.
Musia zistiť, ako zvládnuť plytkú vodu,
ako úspešne prepadnúť ich korisť.
Takže musia byť veľmi rafinované.
Zvyčajne si nemyslíme, že ryby sa musia učiť, ale učia sa.
Majú kognitívne schopnosti prispôsobiť sa, ktoré sú založené na skúsenosti.
A rovno vám poviem,
že kedykoľvek si žralok belasý zaumieni skúsiť niečo zabiť,
vynaloží pritom obrovskú energiu.
A ak nedostane energetickú odmenu,
veľké jedlo na konci toho všetkého, potom je to premrhaná energia.
Ak to robí príliš často, neprežije.
A tak sa zdrží dokonca aj skúsený žralok, pokiaľ si nie je úplne istý,
že dokáže úspešne uloviť a zabiť tuleňa.
Tí, ktorí sa tu úspešne kŕmia, na to prišli.
Chcú sa dostať do najlepšej pozície na kŕmenie.
A tak sa snažíme zistiť, ako to robia.
Nové technológie ako prívesok na Guľatom leňochodovi môžu byť indíciou
pre kritické momenty pred útokom.
V skutočnosti sme na povrchu. Naozaj.
Uplynuli dva dni a značka s kamerou vyplávala z Guľatého leňochoda na povrch.
Megan sleduje jej rádiový signál, aby ju získala späť.
Zábery môžu pomôcť vyriešiť hádanku, ako žraloky belasé lovia na Cape Code.
Tieto značky majú aj video komponent.
V podstate je to akoby ste jazdili na chrbte žraloka belasého,
takže presne vidíte, čo zviera robí.
Takže je to naozaj super. Môžete vidieť, v akej plytkej vode je.
Môžete vidieť povrch aj dno vody.
Och, tam je!
Niečo prenasleduje.
A je také pôsobivé vidieť, ako pohotovo tieto zvieratá zrýchľujú.
Sú také silné. Toto nebolo zrýchlené.
Toto je najbližšie ako sa vedci dostali,
aby boli svedkami divokosti z perspektívy žraloka.
Bude Guľatý leňochod jesť alebo zostane hladný?
Ak Guľatého leňochoda sledujeme spomalene,
budeme mať lepšiu predstavu o tom, čo robí.
Je neuveriteľné, ako rýchlo sa tieto zvieratá pohybujú,
ale vidíte ho priamo tam.
Niečo uvidí a je to akoby sa takmer pozastavil.
Je to tam! Má oneskorenú reakciu.
A vidíte, ako rýchlo ide dovnútra.
Môžete tam uzrieť tieň. V skutočnosti je to tuleň.
Môžete vidieť, ako jeho chrbtové plutvy takmer rozrážajú hladinu.
Tu vidíte veľké špliechanie vody a
presne tam, tá tmavá šedá škrvna, to je tuleň.
Vidíte ako rýchlo pláva, kope, vie, že ho
prenasleduje žralok belasý.
Ale unikne.
Takže toto nebol úspešný predátorský pokus.
No aj tak sa z tejto interakcie veľa učíme.
Chcem povedať, že Guľatý leňochod sa v jednom momente natoľko
priblíži k tuleňovi, že si takmer poviete, „ako mu mohol uniknúť“?
Ale tulene sú neuveriteľné zvieratá samé o sebe.
Akonáhle narazia na približujúceho sa žraloka, sú veľmi obratné.
Veľakrát sú schopné uniknúť.
Takže z týchto značiek sme nezískali
len lepšiu predstavu o ich dravom správaní,
ale uvedomili sme si aj to, ako tvrdo musia pracovať, aby sa úspešne
nakŕmili tuleňom vo vodách Cape Codu.
Niektorí miestni obyvatelia si myslia, že žraloky ani tulene na myse nemajú miesto.
Vyrástol som na Cape Code. Som komerčným rybárom už 21 rokov.
Keď som tu ako dieťa vyrastal, tuleňov bolo možné vidieť len zriedkavo.
Teraz máme problém, sú premnožené
a znižujú celú populáciu rýb
NICK MUTO KOMERČNÝ RYBÁR
a ničia ekosystém, krehký ekosystém, ktorý tu máme.
Rybárčenie je súčasťou kultúry a lákadlom mysu,
ktorý je pomenovaný podľa množstva tresiek, ktoré kedysi boli v jeho vodách.
Klesajúce populácie rýb, spôsobené desaťročiami nadmerného rybolovu,
rybárom sťažujú, aby sa uživili.
Mnohí obviňujú tulene.
Na konci dňa majú tulene priamy dopad
na môj celkový zisk, moje živobytie,
moju rodinu, moje podnikanie, a to bolí.
Pretože teraz je tu toľko tuleňov, že prilákali
žraloky belasé a vstúpiť do vody je preto nebezpečné.
A keď moja dcéra pôjde do oceánu,
hrozí jej reálna smrť.
Mnohí považujú žraloky a tulene za fenomén poslednej doby.
Ale miestne národy Mashpee Wampanoag
spolunažívali s tuleňmi a žralokmi po stáročia.
Tieto vody nás živili tisíce rokov.
Naša kultúra sa na tulene veľmi spoliehala.
Ľudia tvrdia, že tulene aj žraloky sú nové.
DAVID WEEDEN KMEŇ MASHPEE WAMPANOAG
To je v rozpore s historickými písomnými záznamami
a rozhodne aj v rozpore s ústnymi dejinami kmeňa.
Tulene a žraloky sa vracajú späť, Matka prírodná je mocná.
A vidieť, ako sa vracia divoká príroda, znamená, že tieto zvieratá
majú zásoby jedla, všetko je na sebe závislé,
taký je náš systém viery a že všetko má právo na život.
Takže musíme byť k tomuto tvorovi ohľaduplní,
chodia sem počas určitých období rovnako,
ako dovoľujeme turistom, aby sem prišli,
zaplnili naše ulice a obťažovali miestne obyvateľstvo.
Máme s nimi trpezlivosť.
Takže my všetci musíme dbať a byť trpezliví
s tvormi, ako sú žraloky, tulene.
Tulene sivé sú najbežnejším druhom tuleňa na Cape Code.
Môžu dosiahnuť dĺžku až 3 metre a vážiť takmer 400 kilogramov.
Na súši sú nemotorné. Ale vo vode, odporujú gravitácii.
Sú zvedavé a hravé.
A vody okolo mysu sú bohaté
na ryby a kôrovce, ktoré radi jedia.
Je to celoročný raj pre tuleňa sivého.
Ale zakaždým, keď vojdú do vody, sú zraniteľné.
Blízky stret so žralokom zanechal na tomto tuleňovi hrozné zranenia.
A hoci majú tulene pozoruhodnú schopnosť uzdraviť sa,
nabudúce, keď vojdú do vody, to môže byť naposledy.
Tulene sivé musia denne na prežitie zjesť až šesť percent svojej telesnej hmotnosti.
Takže nemajú čas na zotavenie.
Do vody sa musí vrátiť, aby sa nakŕmil.
Útok žraloka, ktorý u tohto tuleňa spôsobil opuch, bude zrejme smrteľný.
Jeho neschopnosť potápať sa znamená, že nemôže jesť.
Je ľahkou korisťou, ktorá nezostala bez povšimnutia.
Žralok však neútočí!
Je naozaj ohromujúce, ako vidíme tieto zvieratá, však?
Sú to veľkí predátori?
Mnohí ľudia ich považujú za akési bezduché žerúce stroje.
Namiesto bezduchých vrahov, môžu byť tieto žraloky belasé vyberavé v jedle?
Je to veľmi odlišné od toho, čo bežne vidíte v televízii alebo vo filmoch.
Takže to ma naozaj ohromilo.
To je otázka na budúcu sezónu žralokov.
S blížiacim sa koncom leta migrujú žraloky belasé
na juh až k Floride, aby unikli zime.
V zime pokrýva Cape Cod ostrá krása.
Sneh padá na prázdne letné domy.
No pre tulene sivé je to najdôležitejšie obdobie v roku.
Sú tu preto, aby vychovali svoje mláďatá.
Po 11 mesiacoch sa samiciam tuleňov sivých narodí len jedno mláďa.
Po narodení má mláďa približne 16 kíl, ale počas nasledujúcich 3 týždňov pije
výživné materské mlieko a priberie okolo 1,5 kilogramu denne.
Počas tohto obdobia je jedinou úlohou matky starať sa o mláďa.
Neodíde od svojho mláďata, ani keď ide jesť.
Je to zraniteľný čas pre matku aj mláďa.
Preto sa na zimu usadili na tejto odľahlej pláži
na vonkajšom okraji mysu.
Biologička doktorka Andrea Bogomolni monitoruje ich úlohu v životnom prostredí.
Ľudia majú mylné predstavy
o tuleňoch sivých, obzvlášť v tomto regióne.
Jednou z nich je, že jedia všetky ryby, nielen niektoré ryby, ale všetky ryby.
DR. ANDREA BOGOMOLNI BIOLOGIČKA
A nie je to tak.
Jedia to, čoho je dostatok.
Mäso a zemiaky v ich strave sú tieto malé kŕmne ryby.
A štúdie ukazujú, že dusík v tuleních výkaloch
hnojí trávu prírodnej pláže a pomáha tak stabilizovať
piesočné duny a chrániť oblasť pred ničivými búrkami.
Dusík z tuleních výkalov, ktoré sú na pláži,
vlastne prospieva plážovým trávam.
Ekosystémy by sa teda mohli meniť spôsobom,
ktorý bol úplne nečakaný, keďže sa tieto
zvieratá vrátili do svojho prostredia. Je to naozaj vzrušujúce.
Na jar sa matky tuleňov a ich mláďatá vracajú do mora, aby sa nakŕmili.
Vracajú sa aj žraloky. A sú hladné.
Po dlhej ceste na sever musia doplniť svoje tukové zásoby.
A čerstvá mŕtvola, ktorú unáša plytká voda,
je príležitosť, ktorú si tento obrovský samec nemôže nechať ujsť.
No iba v polmetrovej vode je to riskantné.
Je to nebezpečný scenár. Toto je naozaj veľký žralok.
Pravdepodobne váži viac ako tristo kilogramov.
Veľké ryby nemajú rady veľmi plytkú vodu, najmä ak je v nej
akýkoľvek prúd alebo vlny, ktoré ich tlačia ešte plytšie.
Veľmi ľahko môže skončit na pláži.
Je to hazard, ktorý žralok podstupuje,
a toho tuleňa dostane, nech sa deje čokoľvek,
v tomto prípade je to nízka voda.
Nie je to dobré miesto pre veľké ryby. Ľudia si neuvedomujú,
že žraloky nemajú spätný chod, a preto sa musia pohybovať dopredu.
Jediná vlna by ho mohla zatlačiť do bodu, z ktorého niet návratu.
Nemôžu sa len tak stiahnuť. A ak teda žralok skončí na piesku,
musí sa vrtieť, zmietať, krútiť sa a otáčať, aby sa dostal preč.
A v niektorých prípadoch sa im to nepodarí a zomrú.
Pri love v príboji sa tento žralok takmer dostáva z vody!
Toto sa ešte nikdy nepodarilo nakrútiť.
Pomocou svalnatého chvosta sa žralok snaží prebojovať späť do vody.
Vytiahne tuleňa z nebezpečnej zóny.
Konečne sa môže najesť!
Tento rozruch nezostal bez povšimnutia.
Dva ďalšie žraloky sa približujú, čo sa bežne nestáva.
Žraloky belasé sa považujú za samotárov.
Je pre nás novinkou, že vidíme viacero žralokov pri zabíjaní.
Keď sa tento dominantný žralok pohne preč, potom príde ďalší o niečo menší,
aby si rýchlo niečo odhryzol predtým, než sa vráti druhý žralok.
Spoločné kŕmenie viacerých žralokov sa zdokumentovalo zriedkavo
a na Cape Code je to prvý prípad.
Prekvapujúci nový výskum ukazuje, že sú oveľa spoločenskejšie, než sme si mysleli.
Ľudia si myslia, že žraloky belasé sú samotári
a nie práve najinteligentejšie tvory.
Považujú sa za plávajúce nosy,
ktoré v podstate neustále hľadajú ďalšie jedlo,
no existujú aj tieto zložité sociálne interakcie,
ktoré vedci ešte len začínajú chápať.
Vidieť tie tri žraloky, ako si navzájom ustupujú
pri kŕmení, je akoby tancovali.
Úprimne, som z toho úplne unesená.
Viete, nie je tu žiaden boj, nešli do toho spolu,
čo je skutočne prekvapujúce.
Takéto správanie sme na Cape Code nikdy predtým nevideli.
A tento obrovský, úspešný samec môže byť jeden zo žralokov, ktoré poznajú.
Myslím si, že budeme vedieť identifikovať
toho veľkého žraloka z troch, ktorí tam boli.
Ten žralok bol tak tesne pri pláži a v naozaj plytkej vode,
že sme jasne mohli vidieť niektoré z jeho znakov, ako aj okraj
chrbtovej plutvy, ktorá je unikátna u každého jedinca.
Je to ako odtlačok prsta u človeka.
Na niektorých miestach môžete skutočne vidieť značky na chvoste,
mal tam naozaj jasné zárezy.
Po tom, čo som videla tento záznam, som si stopercentne istá,
že toto je žralok belasý Guľatý leňochod.
Prvýkrát ho identifikovali v roku 2014.
- Vypnúť magnety. -Áno!
Čo je ešte lepšie, Guľatý leňochod bol minulé leto označený kamerovým príveskom.
Videli sme ho aktívne prenasledovať tuleňa,
čo bolo neuveriteľné vidieť. Nakoniec sa mu to však nepodarilo.
Tento rok však nie.
Lov tuleňov pri pobreží Cape Codu nie je jednoduchý.
Fakt, že sem prichádza rok čo rok, je dobrým ukazovateľom toho,
že prišiel na to, ako úspešne loviť tulene v tejto oblasti.
Naučil sa to z jedného roka na druhý!
Naučil sa, ako sa orientovať v tomto prostredí,
ktoré je tak neuveriteľne vzrušujúce.
Guľatý leňochod je len jeden z mnohých žralokov, ktoré sa sem každoročne vracajú.
Nikdy sa neodhadla populácia žralokov belasých v severozápadnom Atlantiku.
Je to jedna z najzáhadnejších populácií
žralokov belasých na našej planéte.
Takže podnetom pre vytvorenie tohto zoznamu
nebola len identifikácia týchto jedincov.
Skutočným podnetom bolo získať predstavu o tom,
koľko žralokov belasých prichádza na Cape Cod.
Megan a Greg majú teraz prvýkrát celkový počet žralokov v tejto oblasti.
A je oveľa vyšší, než sa očakávalo.
Dokázali sme odhadnúť, že osem až 900 jedincov
navštívilo vody Cape Codu počas obdobia piatich rokov,
čo je úplne neuveriteľné.
Takmer 900 žralokov belasých navštevuje pláže Cape Codu,
čo z neho robí jednu z najväčších a potenciálne
najhustejších oblastí výskytu žralokov belasých vo svete.
Prelomová práca Grega, Megan a Bryana odhaľuje,
že tieto žraloky sú inteligentnejšie, spoločenskejšie,
vyberavejšie a sú tu v oveľa vyšších číslach než kedykoľvek predtým.
Ale ako môžu tieto informácie pomôcť udržať ľudí v bezpečí?
Toto je naozaj obľúbená pláž na kúpanie,
pravdepodobne jedna z najobľúbenejších na celom Cape Code,
no označil som tu žraloky belasé doslova 6 metrov od brehu.
A tak výskum, ktorý teraz vedieme, skúma,
kde žraloky lovia, ako lovia
a ako to súvisí s prostredím,
aby sme našli vzorce, ktoré vedú k predvídateľnosti.
Ako predpoveď počasia, no o činnosti žralokov.
Keď máte zdravé populácie žralokov,
zdravé populácie tuleňov a tento vzťah medzi predátorom a korisťou,
ktorý sa odohráva priamo tu,
je to dobrá vec.
Je to obnova prirodzeného ekosystému.
Sú to snahy o ochranu prírody, ktoré sa vyplácajú, a o to nám ide.
Chceme dobre vyvážený morský ekosystém.
To by umožnilo voľne žijúcim zvieratám naďalej
prosperovať dokonca aj na mieste, ktoré je husto osídlené ľuďmi.
Práve teraz sa snažíme poskytnúť informácie,
ktoré by snáď v budúcnosti pomohli zachrániť životy, no pamätajte.
Je dobré, že sú tu žraloky.
Preložila: Daniela Castillo Miklaš